J.J. Abrams Dilapor Telah Memulakan Projek Filem ‘Superhero’ Untuk Warner Bros.
Khabar angin sedang bertiup kencang di kem Warner Bros. Laporan terbaru dari laman Comicbookmovie.com (via podcast “My Mom’s Basement”) mendedahkan, bekas pengarah Star Wars: A Force Awaken, J.J. Abrams dikatakan telah memulakan sebuah projek filem Superhero untuk studio Warner Bros. Butiran lanjut masih lagi tidak diketahui, tetapi difahamkan filem tersebut akan melibatkan adiwira yang menggunakan “cape”. “I hope the new Warner Bros. deal leads to more stuff, maybe someone with a cape. We’ll see. That’s a hint.” “I hope the new Warner Bros. deal leads to more stuff, maybe someone with a cape. We’ll see. That’s a hint.” “I hope the new Warner Bros. deal leads to more stuff, maybe someone with a cape. We’ll see. That’s a hint.” Sebelum ini terdapat laporan yang mengatakan Warner Bros. telah menawarkan tiga buah filem untuk dipilih J.J. Abrams sebagai projeknya bersama pihak studio. Filem-filem tersebut melibatkan reboot Justice League, Superman dan Green Lantern Corps. Jika projek melibatkan adiwira “yang menggunakan cape” bermaksud filem Superman, ia mungkin sesuatu yang agak menarik. Setakat ini, nasib filem Superman masih lagi tidak diketahui, tetapi berdasarkan perancangan terbaru Warner Bros. dan Abrams (masih dianggap khabar angin), Superman berkemungkinan akan di’reboot’ dan pelakon baru yang lebih muda mungkin akan dicari bagi menggantikan pelakon sekarang iaitu Henry Cavill. Apapun kita nantikan perkembangan tentang projek Abrams bersama Warner Bros. Abrams menerusi syarikat penerbitannya, Bad Robot telah menjalinkan kerjasama perniagaan bernilai jutaan bersama WarnerMedia. Selaku penerbit dan pengarah, Abrams mungkin menjadi tunjang belakang buat Warner Bros. dalam menghidupkan kembali dunia sinematik adiwira mereka.